
La guàrdia civil adverteix del creixent úsd'internet per part de "organitzacions radicals localitzades a Catalunya. Nosaltres advertim del creixent ús de la guàrdia civil per tal d'encarar els conflictes socials i polítics que el propi Estat genera. 


Campanya contra la Constitució Europea 


La lluita dels Sem Terra al Brasil 


Els dies previs es feren nombrosos actes pel no silenciats pels mass media 

El referèndum no aconsegueix refermar la 
legitimació massiva de l'Europa neoliberal 

Una manifestació d'estudiants acaba amb sis detinguts davant de la Delegació del Govern 


Comença a veure's el llautó del govern progressista de Luiz Inacio Lula Da Silva 

assacre en un desallotjament al Brasil 

Paaa els favors al poble que el va alcar al poder utilitzant militars per desallotjar «sem-tetos» 


Catalunya.- El guanyador clar del referèn¬ 
dum (si se li pot dir així a una consulta no 
vinculant) sobre la Constitució de la Unió 
Europea, diguin el que diguin els diaris i els 
polítics, fou l'abstenció. La campanya en 
contra de la constitució ha estat marcada 
per un silenciament mediàtic molt fort, que 
no ha aconseguit evitar que el no representi 
un quart dels vots, més del que sumen nor¬ 
malment Iniciativa i Esquerra. Això fa evi¬ 
dent que les veus crítiques a aquesta consti¬ 
tució que consagra l'intent de convertir 
Europa en una potència neoliberal i mili¬ 
tarista, són probablement més de les que es 
podia esperar. Tot i que la mobilització pel 
sí ha gaudit de recursos incomparablement 
majors, més de la meitat de la població va 
optar pel no, pel vot nul o en blanc o per 
l'abstenció. A Catalunya els darrers dies 
abans de la seva celebració es feren nom¬ 
brosos actes per informar del que suposa 
aquest tractat i demanar el vot pel no. 
Manifestació d'estudiants 
Barcelona.- El dia 17mésde 5000 estudiants 
universitaris i de secundària es van manifes¬ 
tar en contra de la constitució en el marc 
d'una jornada de lluita estudiantil, en què a 
més es van aturar les classes de tres univer¬ 
sitats catalanes. A la manifestació, feta 
sense permís donat que fou qualificada de 
"propaganda política" es van realitzar 
accions i davant de la delegació de govern 
es va donar per acabada. Un petit grup es va 
quedar llançant objectes a l'equip d'anti- 
avalots de la policia fins que es van produïr 
petites càrregues i detencions. Segons fonts 


del Col·legi d'Advocats, hi va haver 6 person¬ 
es detingudes menors d'edat i acusades de 
desordres. Cal destacar l'exagerat desplega¬ 
ment policial al llarg del recorregut entre 
policia uniformada i de paisà així com la ja 
habitual manipulació informativa de la 
Guàrdia Urbana que inicialment xifrava la 
manifestació en DO persones, dada que s'ha 
vist obligada a rectificar. 

Concentració a Cornellà 

Cornellà/ Baix Llobregat.- També el dijous 17 


a les Dh mes d'una cinquantena de persones 
van participar en una concentració contra 
l'Europa del capital i pels drets socials 
davant l'Ajuntament de Cornellà. 
Paral·lament intervenien en una cte pel sí 
Zapatero, Montilla, Maragall i l'alcalde de 
Cornellà Antonio Balmón. Els concentrats 
després van tallar la carretera d'Esplugues i 
méstard es van dirigiren manifestació fins al 
plaça Lluís Companys. 

Goiania/ Brasil.- El passsat D de febrer la poli¬ 
cia militar brasilera, amb 2.500 efectius, va 
provocar una massacre al desallotjar la comu¬ 
nitat «Sonho Real» (somni real). Les fonts ofi¬ 
cials parlen de dos morts, nombroses person¬ 
es ferides i 800 detingudes, mentre que testi¬ 
monis presencials parlen de cossos posats en 
camions o bé ruixats en gasolina i cremats. 
Entre diferents testimonis es comença a par¬ 
lar de 50 persones desaparegudes. 

L'okupació va començar el maigde 2004 i 
ràpidament va aplegar prop de 4.000 
famílies. El gener d'aquest any un jutjat 
brasiler va ordenar el desallotjament i a 
partir d'aquell moment van començar les 
amenaces. Les agressions van començar l'E 
de febrer. En el primer assalt a la comunitat 
la policia va utilitzar gasos lacrimògens, 
pilotes de goma i bales de plom de gran cal¬ 
ibre, resultant-ne ferit un nen. En un segon 
atac, també amb armes convencionals, van 
resultar ferits dos residents i un policia. 
Després de la pressió exercida per diferents 
moviments socials sobre el governador de 
l'estat de Goiàs, aquest es va comprometre 
a no utilitzar la violència. Com a resposta va 
enviar 2.500 efectius de la policia militar 


El Ejido/Almeria.- A les 5 de la matinada del 
passat ]4 de febrer, un treballador del camp 
marroquí de 40 anys moria a causa d'una 
pallissa amb punys, patades i cadenes, 
propinada per quatre individus. Els execu¬ 
to rs d e I 'agressió, segons el Sind icat d'O brers 


que van provocar una autèntica massacre. 
Durant un acte de protesta realitzat el dia 17 
dos policies de paisà van volen entrar i 
detenir algú i van arribar a disparar per pro¬ 
tegir-se quan la multitut els va increpar. 

Policia militar brasilera assaltant el campament. 


del Camp, són coneguts per les seves 
tendències racistes. La policia de El Ejido, 
automàticament, ha relacionat públicament 
l'assassinat, amb un enfrontament per temes 
de delinqüència comuna i de tràfic de dro¬ 
gues. Aquest treballador era un actiu mili- 


En una notícia apereguda al «Diàrio da 
Manhà», amb la clara voluntat de criminal¬ 
itzar els residents, s'afirmà que el governador 
i l'alcalde de Goiania havien començat unes 
negociacions per expropiar els terrenys, però 
a la reunió convocada no hi va anar el propi¬ 
etari. Per altra banda, el jutge del cas va 
escoltar la petició d'aplaçament en l'ender¬ 
roc de les vivendes i permetrà que la gent 
pugui agafar les seves pertinences. M entres- 
tant, les persones desallotjades s'han anat 
ubicant en poliesportius de la zona. 

Podeu mostrar el vostre rebuig escrivint a: 
Governador do estado de Goiàs 
Marconi Ferreira Perillo Júnior 
Telefone 455 62 2B-1456 r. 231 
Fax 455 62 213-1479 ou 213-1481 
E-mail: governador@palacio.go.gov.br 
Secretàrio de Segurança Pública 
Jonathas Silva 

Telefone 455 62 265-D00 ou 265-D50 
Fax 455 265-DOlou 265-D02 
E-mail: lsabela@go.gov.br 
M ira també les pàgines web: 
www.midiaindependente.org/ pt/ blue 
httpy / barcelona.indymedia.org/ 

tant del Sindicat d'Obrers del Camp, que 
havia participat en les tancades a esglésies 
després de la mort d'un grup de treballadors 
equatorians atropellats per un tren. 

SOC 4-Contra-lnfos 22/ 2/ 05 



Secretes detenen un noi davant la Delegació a la manifestació contra la Constitució. 


Agressions racistes 


S'afirma que el crim d'El Ejido és racista i la policia ho atribueix al tràfic de drogues 

Un sindicalista marroquí mor després d'una pallissa racista 




























OKUPACIÓ I CENTRES SOCIALS 


Can Barba celebra 
el I Aniversari amb 
èxit de participació 
en les activitats 
organitzades 

Sabadell/ Vallès Occidental- "La celebració 
de l'aniversari del Centre Social Alliberat de 
Sabadell el passat dissabte 19 començà amb 
un torneig de futbol 5 x 5 que comptà amb 
una dotzena d'equips.Tot seguit començà el 
dinar, obra de l'Assemblea de Joves del Cen¬ 
tre. Unes 150 persones gaudiren de l'àpat i 
disfrutaren de les posteriors actuacions 
musicals de cantautors i d'una humorística 
obra teatral satírica a càrrec d'una mono- 
loguista. A les 20h s'inicià la xerrada-debat 
que sota el títol "Alliberant espais, Cons¬ 
truint Alternatives”, aplegà a membres de 
Can Calet, Can Vies, l'Oficina de l'okupació, 
el nou Pati Blau i de Can Barba. Entrada la 
vesprada començà el concurs de tititemes 
(fer titius amb tema, la veguda anti-sis- 
tema), que omplí d'alcohol les goles i les 
barbes dels concursants. Posteriorment el 
concert acabà amb la festa que inclogué la 
lectura del manifest de la jornada. Més d'un 
miler de persones participaren en l'aniver¬ 
sari o visitaren Can Barba el dia que, des que 
hom pot recordar, un centre social okupat 
celebrava un any a Sabadell. En un dia on 
fou clar el referent dels joves en diversos 
àmbits, d'uns actes que contaren amb la 
col·laboració de 55 entitats, associacions i 
col·lectius. Moltes mercès a tots." 

CSA Can Barba +Contra-lnfos 22/ 2/ 05 


Tot I HAVER 3 ANYS DE MORATÒRIA 

Els Mossos d’Esquadra 
desallotgen un antic 
ambulatori okupat 

Gramanet del Besòs.- La setmana passada, 
efectiusdels Mossos van desallotjar un antic 
ambulatori situat al carrer Sant Carles 
Cantonada amb el carrer M ajor. 

Aquesta vivenda va ser okupada el passat 
setembre i hi vivien unes quinze persones, 
moltes de les quals eren migrants sense 
papers. Aquest fet va provocar que no es 


UN CENTENAR DE PERSONES ES CONCENTREN DAVANT L'AJUNTAMENT 

Desallotjats de forma il·legal un 
centre social i una vivenda a Mataró 


Mataró/ El Maresme.- "Ahir ]8 de febrer, a les 
10 del matí van desallotjar el CSOA l'Estella i 
la vivenda ocupada adjacent Cal Ronk. Sense 
cap notificació prèvia, van acordonar el car¬ 
rer, van tirar la porta a terra, van fer fora al s 
ocupants i els van robar totes les seves perti¬ 
nences de la manera més degradant. Un cop 
fora, van començar a enderrocar les parts 
més vitals per inutilitzar l'accés als espais. 
Dins d'aquests encara restava tot el material 
i objectes personals de la gent que hi vivia. 
Els Mossos d'Esquadra i la Policia Local de 
Mataró, amb la seva prepotència habitual, 
han estat els mercenaris que, a ordres dels 
especuladors (SR Constructors), van fer efec¬ 
tiu el desallotjament, al marge de la legalitat 
que suposadament ells preserven menys- 
tenint els drets del ocupants. Els antiavalots 
es van encarregar d’amenaçar amb les seves 
armes a tot aquel I que els exigia poder treure 
les coses abans de que enderroquessin l'edi¬ 


fici. Curiosament i d'una manera sospitosa el 
secretari judicial va permetre l'enderroc a SR 
Constructors, que casualment tenien tota la 
maquinària preparada per a l'execució. Però, 
segons ens va informar el jutge de guàrdia, 
l'única ordre que tenien era la d'entrar per 
identificar i després marxar. Els mossos van 
permetre aquesta violació dels nostres drets 
perquè ni s'havien llegit l'ordre judicial. 
L'alcalde també és responsable d'aquesta 
il·legalitat perquè la policia local ha col·labo¬ 
rat en aquest robatori agafada del bracet 
dels mossos d'esquadra. Desemmascarem als 
especuladors i als seus botxins! Un desallot¬ 
jament una altre okupació!”. Des de l'Estella 
també ens informen que totes les seves per¬ 
tinences varen ser destrossades pels obrers. 
D'altra banda el judici contra la vivenda de 
Kal M otxo va ser suspès fins a nova data. 

Assemblea del CSOA l'Estella 
i de la vivenda Kal Ronc B/ 2/ 05 



pogués fer cap mena de protesta contra el 
desallotjament pel perill que podia suposar 
per a algunes d'aquestes persones. 

Dos dies abans dels desallotjament s'havien 
fet unes jornades al carrer per denunciar 
l'especulació i donar suport front el desa¬ 
llotjament del que hi havia ja amenaces. 

Butlletí setmanal 

Gdntra-Infos 


tel: 93.442.62.53 

CORREU electrònic: 
«zitzania@sindominio.net» 


Ll RETREUEN LA SEVA CONDICIÓ D'iMMIGRANT I EL TITLLEN DE LLADRE 

Tres guardes de seguretat apallissen un noi pel fet 
de ser immigrant i després li llancen un gos d'atac 

El noi duia el bitllet i diversos testimonis van declarar en suport seu 




Ciutat Vella/ Barcelona.- Un noi camerunès 
de 23 anys es trobava assegut a l'andana del 
metro de l'estació de Paral·lel el passat diss¬ 
abte al matí, al costat de desenes d'altres 
viatgers. Un parell de guardes de seguretat 
de l'empresa Securitas es varen apropar al 
noi i li van demanar el bitllet. El noi els va dir 
que el duia a sobre al temps que treia la 
cartera de la butxaca, però que no els hi 
mostraria ja que creia que estava sent dis¬ 
criminat per la seva condició de ser de raça 
negra. En aquell moment va arribar un con- 
voy, el noi va intentar pujar-hi i els "segu- 


rates" van començar a etzibar-li cops de 
puny. Enmig d'una forta pallissa el noi va 
tornar a l'andana, on un del guardes li va 
cridar: "tu sabes las leyes de tu pais, pero no 
sabes que en el nuestro no puedes subir al 
metro después de meterte una raya de cocaï¬ 
na". Després de la recriminació d'una passat¬ 
gera l'altre guarda va cridar: "después os que- 
jareis porqué os roban”. Però l'agressió va anar 
a pitjor, mentre un dels guardes treia la porra 
i amenaçava els viatgers que defensaven al 
noi, un altre guarda arribava amb un gos d'at¬ 
ac. Li va treure el morrió i el va llançar contra 


el noi. El gos el va mossegar greument a la mà 
i el braç, mentre un altre agent colpejava amb 
la porra l'esquena i el cap del noi. Finalment 
el noi va caure a terra mentre tota la gent 
que es trobava a l'andana cridava contra l'a¬ 
gressió. Finalment van arribar mossos 
d'esquadra i una ambulància. Els clars testi¬ 
monis dels viatgers van fer que la seva versió 
dels fets quedés reflectida a l'atestat judicial, 
i que els guardes de seguretat fossin 
detinguts per un delicte d'agressions i decla¬ 
ressin a la comissaria de la policia nacional 
del metro. Contra-lnfos 22/2/05 


Criminalització dels moviments socials 


M ÚLTIPLES ACTIVITATS RECORRERAN ELS PAÏSOS CATALANS 

Arriba el TOMB'05:60 dies tombant la repressió 

Conclourà a Barcelona en una manifestació el ]6 d'abril després d'actes a Vilafranca. Vic. M ataró. Alcàsser, etc... 


Barcelona.- TOM B'05, la nova iniciativa solidà¬ 
ria i antirepressiva dels moviments socials 
alternatius, fou presentada el passat dijous 17, 
en roda de premsa a la seu del CIEM EN de 
Barcelona. La iniciativa, pionera i sense 
antecedents a la lluita antirepressiva, aplega 
molts dels col·lectius, lluites i conflictes que 
han patit i pateixen la repressió. La iniciativa 
pretén fer visible les dinàmiques repressives, 
denunciar les pràctiques policials i amplificar 
la solidaritat denunciant els efectes perversos 
i planificats de la repressió per afeblir les 
lluites socials. La iniciativa ha sorgit d'un llarg 
debat que pretén acostar les experiències vis¬ 
cudes i cercar respostes unitàries a la retallada 
de drets i llibertats, l'enduriment penal i la 
obsessió per la seguretat i la criminalització de 
la dissidència dels successius governs de torn. 

60 dies farcits d'actes 

Abans d'iniciar-se el passat dissabte a Man¬ 
resa, el TOM B'05 ja tenia previstes més de 
quaranta activitats a diferents pobles i ciu¬ 
tats que han viscut de prop aquesta repres¬ 
sió, que aniran creixent a mesura que avanci 
la campanya. Aquesta resta oberta a noves 
adhesions i vol reforçar la sinergia de les 
entitats, col·lectius i moviments preocupats 
per la impunitat de les polítiques de segure¬ 


tat i control. Entre les activitats hi ha des de 
xerrades i tallers, passant per dinars i con¬ 
certs, fins a partits de fútbol, obres de teatre 
o calçotades populars. El TOM B'05 -que els 
col·lectius organitzadors pretenen realitzar 
cada any a partir d'ara- conclourà a Barcelo¬ 
na el proper 16 d'abril amb una manifestació 
unitària. Tots els acte previstos i futurs, i tota 
la informació vinculada a la iniciativa, la 
podeu trobar a la pàgina web: www.movi- 
ments.net/ tomb. La iniciativa també ha edi¬ 
tat 25.000 diaris per denunciar els principals 


casos repressius i per difondre les mobilitza¬ 
cions. Més info: antirepresants@sants-mon- 
tjuic.mesvilaweb.com 
Acte de presentació a Manresa 
El passat dissabte es va donat el tret de sorti¬ 
da al TOMB amb un acte al Casino de Man¬ 
resa, on van intervenir l'advocat Jaume Asens 
i un membre de la Coordinadora contra les 
Presons del Bages. A l'acte també s'hi va fer 
una presentació de les jornades i es van repar¬ 
tir i actualitzar totes les cites que s'hi van 
sumant. Liberinfo +Contra-lnfos 22/ 2/ 05 


La fiscal de Madrid arxiva 
la causa de L'Ordre del Fènix 

Madrid.- El passat 17 de Febrer la fiscal de M adrid va arxivar la causa del jove de Lloret de 
M ar en veure que no hi havia indicis de terrorisme, tot i que ha enviat l'expedient del xicot 
a la fiscalia de menors de Girona perquè comprovi que no hi ha delicte en les amenaces 
fetes per e-mail. Aquest havia estat acusat d'enviar e-mails a Llet Pascual, M ercadona i Dia, 
tot amenaçant-les amb un enviament massiu de correus si no etiquetaven en català. Les 
dues primeres empreses, no van denunciar el minyó, però la tercera, DIA, sí que ho va fer. 
Cal dir que el president dels centres comercials Carrefour (grup propietari de Dia) és Rafael 
Arias Salgado, ex-ministre de Foment del govern d'Aznar. L'advocat va afirmar que el cas "es 
pot donar per tancat" perquè no creu que la fiscalia de Girona el porti més enllà, i consid¬ 
era que tot ha estat un judici "polític, pel tema del català i del nacionalisme". 

Barcelona Indymedia -FVilaweb 21121 05 































Defensa dels espais naturals 


Alliberament Animal 


Salvem Els M untanyans s’oposa a una urbanització 


Torredembarra/ Tarragonès.- «Per un desen¬ 
volupament sostenible i segur a Torredem¬ 
barra, manifestem la nostra oposició a la 
construcció de 550 habitatges a la zona 
anomenada M untanyans II. Aquesta zona 
dels M untanyans, per on passa el Torrent de 
Gibert, està qualificada per l'Agència 
Catalana de l'Aigua com a d'alt risc d'inunda¬ 
cions, fet que significa que poden produir-se 
danys importants a nuclis de població, vies 
de comunicació i al medi. D'altra banda la 
materialització d'aquest pla suposa l'ofec de 
l'únic espai natural protegit del terme de 
Torredembarra, els M untanyans, que 
quedaria incomunicat amb les zones fore¬ 
stals protegides de l'interior i que hauria de 
suportar l'augment de pressió de milers de 
persones vivint a 50 metres de l'estany del 
Saler. Recentment, la Generalitat de Cata- 


Cubelles/ Baix Penedès.- Membres d'Iniciativa 
per Cubelles han impulsat la creació d'una 
plataforma «en contra de la construcció de 
quatre noves centrals tèrmiques a Cubelles». 
Amb el nom de Stopendesa Cubelles, l'entitat 
està redactant un document en contra del 
projecte d'Endesa Generación, que pretén 
augmentar notablement l'activitat energètica 
del municipi: la previsió de la companyia és 
substituir l'actual central per una de nova que 
ampliaria enormement la potència de l'única 
tèrmica que existeix ara per ara. La platafor¬ 
ma ja ha contactat amb entitats com 
Greenpeace així com altres agrupacions del 
Garraf i l'Alt i el Baix Penedès. L'ampliació de 


lunya ha decidit suspendre l'aprovació defin¬ 
itiva d'aquest projecte d'urbanització, tot 
aturant l'inici del procés de construcció. Ens 
trobem doncs en un moment decisiu per tal 
de garantir la salvaguarda d'aquest espai. 
Volem manifestar el nostre rebuig a un 
desenvolupament insostenible que ofega les 
possibilitats econòmiques, ecològiques i de 
qualitat de vida del terme municipal i que 
posa en risc la seguretat de les persones; exi¬ 
gir l'aturada del pla M untanyans II i la recu¬ 
peració de la zona a fi d'establir un connec¬ 
tor biològic que comuniqui l'espai natural 
protegit amb les zones rurals interiors; i 
demanar l'adhesió a aquest manifest de totes 
les persones i col·lectius sensibilitzats amb 
un desenvolupament sostenible i segur.» 

M és info: salvemmuntanyans@yahoo.es. 
Plataforma Salvem els M untanyans 22/ 2/ 05 


la central és molt contaminant, segons la 
plataforma, que assegura que el Penedès i 
l'àrea metropolitana de Barcelona «es troben 
en una situació límit pel que fa als nivells de 
qualitat de l'aire». Alhora que impulsen aque¬ 
sta Plataforma, aprofitant que «Iniciativa per 
Cubelles» es troba a l'equip de govern munic¬ 
ipal, proposen un posicionament de tots els 
partits polítics del poble i que el compromís 
que acceptin sigui assumit també pels repre¬ 
sentants del partits en el Parlament de 
Catalunya. En declaracions a El Punt l'alcalde 
reconeix que és molt difícil tancar la tèrmica 
encara en funcionament. 

El Punt -FContra Infos 22/ 02/ 05 


ALF reivindica un 
artefacte incendiari 
auna pelleteriade 
Barcelona ciutat 

Barcelona.- "Un artefacte incendiari va ser 
col·locat a la porta d'una pelleteria de 
Barcelona la nit del divendres 18 de febrer. 
Una mica de foc per advertir en aquesta gent 
de que estem disposats a fer alguna cosa més 
enllà que bloquejar tanques. Les pelleteries 
reflexen el pitjor de l'especie humana: natura 
engabiada, torturada, assessinada y venuda 
com a mercancia... El més sensat que un pot 
fer amb una tenda d'aquest tipus es pegar-li 
foc. Estem ambAmanda, Rafa, Carol,Joaquin, 
Igor, Sergio Stefani, Josh Demmit i totes les 
altres. El foc que crema d'intre d'ells es el 
mateix que crema dins nostre. Presió con¬ 
stant. Atac directe. U neix-te a la festa". 

ALF (calentant l'hivern) 22/ 2/ 05 



Invasió d’l rac: 


19-007 

CIVILS IRAQUIANS ASSASSINATS DES DEL 20 DE MARÇ 



24 de febrer 

-A l'Universitat Pompeu Fabra, a les 12:30h 
Aula de l'Estudiant 
Taula Rodona Operació Estany i la 
criminalització de la immigració 
-Casal Independentista de Sants a les 20h 
Passi de Vídeo "Besos al Besòs" 

25 de febrer 

-A l'Espai Obert ales 18h 
Passi de Vídeo Horas de Luz i xerrada 
suport als presos i preses en lluita 
-A la Krispa de Cornellà a les Bh 
Acte antirepressiu amb Nominats, deten¬ 
cions 4 octubre, familiars Pedro Àlvarez 

26 de febrer 

Casal Independentista de Sants a les Bh 
Acte sobre repressió Mossos d'Esquadra 

http / / www.movimentsnet/ tomb 


Per a contactar i confirmar asistència a la manifestació a M adrid del 
centre social Seco el proper dissabte 5 de març: A M adrid 91433 99 
80 (sortirà un contestador, us trucarem després), mòbil 650 40 87 61 
o mail «seco@ 5 Ínroot.net> A Barcelona el telèfon 659 72 65 38 


Divendres 25 de febrer a les ]9h a plaça Església de Viladecans 

Manifestació en contra del feixisme 

Dissabte 26 de febrer a les ]8:30h plaça Estació Castelldefels 

Cercavila per denunciar l'especulació 

Del 25 al 27 febrer, amb sopar, festa i espectacles. A l'Hospi 

7è Aniversari centre social La Lokeria 

Volem donar les gràcies al centre social KO P 
del Prat per la seva solidaritat amb Contra-lnfos 


Neix la Plataforma STOPENDESA a Cubelles 


Presos i preses en lluita 


L'Administració continua silenciant les morts a presó 


Una altra persona morta a Langraiz 


Gasteiz/ Alava.-Un pres que estaba cumplint 
condemna per haber matat a la seva antiga 
dona a Getxo, ara fa quatre anys, va aparèix¬ 
er penjat del llençol el passat dissabte B de 
febrer a la presó arabesa de Langraiz. El cos 
el va trobar el seu company de cel·la quan es 
va despertar i se'l va trobar penjat a la cis¬ 
terna del bany. Tot i que els serveis mèdics 
de la presó van arribar a realitzar exercicis 
de reanimació, el pres va morir. Aquesta és 
la tercera mort per causes no naturals en 
dos mesos a la presó de Langraiz, a més d'un 
altre que va morir pocs dies desprès de ser 
traslladat a una altra presó. 

"S'ho mereixia”, ha pensat segurament més 
d'un. És per això que l'organisme de defensa 
dels drets de preses i presos Salhaketa va 
voler denunciar el que considera un intent 
de la Subdelegació del Govern de "destacar 
un cop més el perfil criminal de la persona 
morta amb el fi de que la opinió pública no 
reaccioni davant d'aquestes violacions del 
dret a la vida en el cor de l'institució pública, 
tractant de fer-nos pangar qua aguaiti aiteg 


son decisió personal del pres i que, de totes 
maneres, eren delinqüents perillosos que 
mereixien la mort". El col·lectiu va donar una 
especial atenció al fet que "el que s'ha de 
plantejar l'administració és el per què ha 
mort, com ha mort i quines causes han pogut 
tenir alguna incidència en la mort d'aquest 
home. Perquè el que està pretenent ésjusti- 
ficar-se, és a dir, com ha estat un maltracta- 
dor, un assassí, la seva vida no té cap valor". 
Cal destacar que la Subdelegació del 
Govern a Araba, només després que Salha¬ 
keta fes públic el fet durant una roda de 
premsa, va remitir una nota dimarts expli¬ 
cant que un pres havia mort dissabte; i això 
no és una informació que agradi als respon¬ 
sables governamentals, ja que la presó de 
Langraiz, junt amb la de Zuera (Zaragoza) i El 
Acebuche (Almeria), es troba entre les que 
més morts per causes no naturals registren a 
tot l'estat. Gara +Contra-lnfos 22/ 2/ 05 


Jove santcugatenc incomunicat a presó als Estats 
Units perquè el seu visat havia caducat feia 14 hores 


Sant Cugat/ Vallès Occidental- Un veí de 
Sant Cugat del Vallès va passar D dies en una 
presó de Miami perquè el visat que duia 
havia caducat hores abans. El jove va viure 
tres mesos a Estats Units amb el visat en 
regla, però, quan anava cap a l'aeroport, la 
policia va descobrir que tenia el visat cadu¬ 
cat feia catorze hores. Els agents de segure¬ 
tat van aturar l'autobús que duia l'Enric a 
l'aeroport de Nova York i, en comprovar que 
el permís d'estada havia caducat unes hores 
abans, el van detenir i se'l van emportar a 
comissaria, on va estar deu dies incomunicat, 


sense poder contactar amb la seva família. 
"En arribar allà em van fer fotografies, em 
van prendre les empremtes digitals i em van 
començar a fer preguntes”. 

La policia li va dir que lesdades anirien a parar 
a l'FBI i després d'esperar-se en una cel·la el 
van portar a una presó de baixa seguretat de 
M iami. El jove ha dit que el tracte va ser cor¬ 
recte, però que no el van deixar trucar a casa i 
li van posar traves per aconseguir el telèfon 
del consolat. Finalment, el van deixar anar i el 
van dur fins a la porta de l'avió. 

Vilaweb +Contra-lnfos 17/ 2/ 05 


La fiscalia demana 
l'absolució pel jove 
de Maulets acusat de 
fer pintades contra 
el Diari de Girona 

Girona.- El passat dilluns 21de febrer se cel¬ 
ebrava el judici contra el militant de 
Maulets acusat d'haver realitzat pintades 
contra el Diari de Girona. A les nou del matí 
començava una concentració de suport al 
jove, convocada per Alerta Solidària i 
Maulets. El judici començà tot i l'absència 
de representants del diari i acabà amb la 
petició d'absolució tant per part de la 
defensa com per part de la fiscalia, per la 
manca de proves i testimonis. 

Alerta Solidària -FContra-Infos 22/ 2/ 05 

Garzón admet la infiltració 
a l'independentisme al 92 

Madrid- Baltasar Garzón reconeix a les 
seves memòries que coneixia la infiltració 
d'un agent del CESID a l'independentisme 
radical català. Aquesta infiltració policial i la 
posterior ràtzia indiscriminada de deten¬ 
cions l'estiu de B92 va acabar en un macro- 
judici a 25 dels més de 40 detinguts i 
detingudes. L'any B96 tots el Is van ser indul¬ 
tats. Una vintena van denunciar tortures per 
part de la Guàrdia Civil i, el passat novembre 
de 2004, el Tribunal Europeu de Drets 
Humans d'Strasburg va condemnar a l'Estat 
espanyol a indemnitzar-los per no haver 
investigat aquestes denúncies. El magistrat 
es refereix a les denúncies per tortures afir¬ 
mant "que no es van provar ni reconèixer 
judicialment", i recorda que la sentència 
d'Strasburg "expressa dubtes sobre la seva 
existència". En tot cas, deixa clar que no seria 
cosa seva investigar-los. Indymedia 2]/ 2/ 05 


:^L'oratge de la setmana vinent 



Tornarem a tenir una setmana plenament hivernal. Temperatures molt baixes, entre els 0 graus nocturns i els 8 graus 
diums, però amb humitat molt alta i mig ennuvolat, i per tant la sensació de fred serà més alta. Divendres podrà ploure a 
la costa, amb cotes de neu que estaran als 500 metres. A partir de dilluns podrien tomar les pluges generals a la costa. 













































